CELEX: 32022D0573
Language: el
Date: 2022-04-07 00:00:00
Title: Απόφαση (ΚΕΠΠΑ) 2022/573 του Συμβουλίου της 7ης Απριλίου 2022 για την τροποποίηση της απόφασης (ΚΕΠΠΑ) 2019/538 για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής

8.4.2022   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 109/66
               
            
         ΑΠΟΦΑΣΗ (ΚΕΠΠΑ) 2022/573 ΤΟΥ ΣΥΜΒΟΥΛΙΟΥ
         της 7ης Απριλίου 2022
         για την τροποποίηση της απόφασης (ΚΕΠΠΑ) 2019/538 για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 28 παράγραφος 1 και το άρθρο 31 παράγραφος 1,
         Έχοντας υπόψη την πρόταση του ύπατου εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Την 1η Απριλίου 2019, το Συμβούλιο εξέδωσε την απόφαση (ΚΕΠΠΑ) 2019/538 (1) για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής.
                  
               
                     (2)
                  
                  
                     Στις 9 Φεβρουαρίου 2022, ο ΟΑΧΟ, ο οποίος είναι αρμόδιος για την τεχνική υλοποίηση των σχεδίων που αναφέρονται στο άρθρο 1 της απόφασης (ΚΕΠΠΑ) 2019/538, ζήτησε να παραταθεί κατά δώδεκα μήνες έως τις 30 Απριλίου 2023 η περίοδος εφαρμογής της απόφασης αυτής. Η αιτούμενη παράταση θα επιτρέψει στον ΟΑΧΟ να μετριάσει τις επιπτώσεις της πανδημίας COVID-19 στην υλοποίηση των δραστηριοτήτων συγκεκριμένων σχεδίων.
                  
               
                     (3)
                  
                  
                     Η συνέχιση της υλοποίησης σχεδίων που αναφέρονται στο άρθρο 1 της απόφασης (ΚΕΠΠΑ) 2019/538 δεν έχει καμία επίπτωση όσον αφορά τους οικονομικούς πόρους έως τις 30 Απριλίου 2023.
                  
               
                     (4)
                  
                  
                     Η απόφαση (ΚΕΠΠΑ) 2019/538 θα πρέπει, συνεπώς, να τροποποιηθεί αναλόγως,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Στο άρθρο 5 της απόφασης (ΚΕΠΠΑ) 2019/538, η παράγραφος 2 αντικαθίσταται από το ακόλουθο κείμενο:
            
               
                  «2.   Η παρούσα απόφαση παύει να ισχύει στις 30 Απριλίου 2023.».
               
            
         
         
            Άρθρο 2
            Η παρούσα απόφαση αρχίζει να ισχύει την ημερομηνία της έκδοσής της.
         
         
            Λουξεμβούργο, 7 Απριλίου 2022.
            
               
                  Για το Συμβούλιο
               
               
                  Ο Πρόεδρος
               
               J. DENORMANDIE
            
         
         
            (1)  Απόφαση (ΚΕΠΠΑ) 2019/538 του Συμβουλίου, της 1ης Απριλίου 2019, για τη στήριξη των δραστηριοτήτων του Οργανισμού για την Απαγόρευση των Χημικών Όπλων (ΟΑΧΟ) στο πλαίσιο της εφαρμογής της στρατηγικής της ΕΕ κατά της διάδοσης όπλων μαζικής καταστροφής (EE L 93 της 2.4.2019, σ. 3).